Document ID: 32011R0394
Publication Date: 2011-04-20

Content:
REGOLAMENT TAL-KUMMISSJONI (UE) Nru 394/2011
tal-20 ta’ April 2011
li jemenda r-Regolament (KE) Nru 748/2009 dwar il-lista ta’ operaturi ta’ inġenji tal-ajru li wettqu attività ta’ avjazzjoni elenkata fl-Anness I għad-Direttiva 2003/87/KE tal-Parlament Ewropew u tal-Kunsill fl-1 ta’ Jannar 2006 jew wara, li tispeċifika l-Istat Membru ta’ amministrazzjoni għal kull operatur ta’ inġenji tal-ajru fir-rigward tal-espansjoni tal-iskema tal-UE għall-iskambju tal-kwoti ta’ emissjonijiet għall-pajjiżi taż-ŻEE-EFTA
(Test b’relevanza għaż-ŻEE)
IL-KUMMISSJONI EWROPEA
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (1), u b'mod partikolari l-Artikolu 18a(3)(a) tagħha,
Billi:
(1)
Id-Direttiva 2008/101/KE tal-Parlament Ewropew u tal-Kunsill (2) li temenda d-Direttiva 2003/87/KE sabiex tinkludi l-attivitajiet tal-avjazzjoni fl-iskema għall-iskambju ta’ kwoti tal-emissjonijiet ta’ gassijiet serra fl-Unjoni Ewropea.
(2)
Ir-Regolament tal-Kummissjoni (KE) Nru 748/2009 (3) jistabbilixxi lista tal-operaturi tal-inġenji tal-ajru li wettqu attività ta' avjazzjoni skont it-tifsira fl-Anness I għad-Direttiva 2003/87/KE fl-1 ta' Jannar 2006 jew wara.
(3)
Il-lista għandha l-għan li tnaqqas il-piż amministrattiv minn fuq l-operaturi tal-inġenji tal-ajru billi tipprovdi informazzjoni dwar liema Stat Membru se jkun ir-regolatur responsabbli għal kull operatur tal-inġenji tal-ajru.
(4)
L-inklużjoni tal-iskema tal-Unjoni għall-iskambju tal-kwoti ta' emissjonijiet tiddependi fuq il-prestazzjoni ta' attività tal-avjazzjoni kif stipulat fl-Anness I għad-Direttiva 2003/87/KE u ma tiddependix fuq l-inklużjoni fil-lista tal-operaturi ta' inġenji tal-ajru stabbilita mill-Kummissjoni abbażi tal-Artikolu 18a (3) tad-Direttiva.
(5)
Id-Deċiżjoni tal-Kummissjoni 2009/339/KE tas-16 ta’ April 2009 li temenda d-Deċiżjoni 2007/589/KE fir-rigward tal-inklużjoni ta’ linji gwida dwar il-monitoraġġ u r-rappurtar tal-emissjonijiet u data dwar it-tunnellati-kilometru mill-attivitajiet tal-avjazzjoni (4) ġiet inkorporata fil-Ftehim dwar l-Ispazju Ekonomiku Ewropew fl-4 ta’ Diċembru 2009 permezz tad-Deċiżjoni tal-Kumitat Konġunt taż-ŻEE Nru 148/2009 li temenda l-Anness XX (Ambjent) għall-Ftehim dwar iż-ŻEE (5). Dan sar biex jiġi żgurat li l-operaturi tal-inġenji tal-ajru jibdew fil-waqt il-monitoraġġ tal-attivitajiet ta’ avjazzjoni li jitwettqu fil-pajjiżi taż-ŻEE-EFTA, bejn pajjiżi taż-ŻEE-EFTA, u bejn pajjiżi taż-ŻEE-EFTA u pajjiżi terzi li mhumiex fiż-ŻEE.
(6)
Id-Direttiva 2008/101/KE ġiet inkorporata fil-Ftehim dwar l-Ispazju Ekonomiku Ewropew permezz tad-Deċiżjoni tal-Kumitat Konġunt taż-ŻEE Nru 6/2011 tal-1 ta’ April 2011, li temenda l-Anness XX (Ambjent) għall-Ftehim dwar ż-ŻEE (6).
(7)
L-estensjoni tad-dispożizzjonijiet tal-iskema tal-UE għall-iskambju tal-kwoti ta’ emissjonijiet għall-pajjiżi taż-ŻEE-EFTA li huma applikabbli għall-avjazzjoni timplika li għandhom jitqiesu l-kriterji stipulati skont l-Artikolu 18a (1) tad-Direttiva 2003/87/KE biex jiġi ddeterminat l-Istat Membru ta’ amministrazzjoni għall-operatur tal-inġenju tal-ajru. Għaldaqstant, l-amministrazzjoni ta’ ċerti operaturi ta’ inġenji tal-ajru għandha tiġi assenjata lill-pajjiżi taż-ŻEE-EFTA.
(8)
Ir-Regolament (KE) Nru 748/2009 għandu għaldaqstant ikun emendat skont dan,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 748/2009 qiegħed jinbidel bl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ April 2011.

Metadata:
Eurovoc Level 1 Categories: 100154
100147
100161
100155
Eurovoc Level 2 Categories: 100191
100241
100244
100282
100242
Eurovoc Level 3 Categories: 5283
4505
2449
434743
2524
2470
1707
All Eurovoc Categories: 1641
1707
2527
3125
4438
5283
5782
5794
6400